open-index/open-wikipedia-markdown huggingface dataset:
Jugosllavia Federale Demokratike

**Jugosllavia Federale Demokratike** ishte një shtet i përkohshëm i krijuar gjatë Luftës së Dytë Botërore më 29 nëntor 1943, përmes Sesionit të Dytë të Këshillit Antifashist për Çlirimin Kombëtar të Jugosllavisë (AVNOJ). Komiteti Kombëtar për Çlirimin e Jugosllavisë (NKOJ) ishte organi i tij origjinal ekzekutiv. Gjatë gjithë ekzistencës së saj ajo u qeveris nga Marshalli Josip Broz Tito si kryeministër.

Ajo u njoh nga Aleatët në Konferencën e Teheranit, së bashku me AVNOJ-in si organi i saj konsultativ. Qeveria jugosllave në mërgim e mbretit Peter II në Londër, pjesërisht për shkak të presionit nga Mbretëria e Bashkuar, njohu qeverinë e AVNOJ-it me Traktatin e Visit, të nënshkruar më 16 qershor 1944 midis kryeministrit të qeverisë në mërgim, Ivan Shubashiq, dhe Titos. Me Traktatin e Visit, qeveria në mërgim dhe NKOJ ranë dakord të bashkohen në një qeveri të përkohshme sa më shpejt të jetë e mundur. Për formën e qeverisë së re u ra dakord në një marrëveshje të dytë Tito-Shubashiq të nënshkruar më 1 nëntor 1944 në kryeqytetin jugosllav të çliruar së fundmi, Beograd. Jugosllavia u bë një nga anëtarët themelues të Kombeve të Bashkuara pas nënshkrimit të Kartës së Kombeve të Bashkuara në tetor 1945.

Shteti u formua për të bashkuar lëvizjen e rezistencës jugosllave gjatë pushtimit të Jugosllavisë nga Fuqitë e Boshtit. Marrëveshja la të pavendosur qëllimisht çështjen nëse shteti do të ishte monarki apo republikë deri pas përfundimit të luftës, kështu që pozita e kreut të shtetit mbeti vakante. Pas shkrirjes së qeverive, shteti u reformua në Republikën Federale Popullore të Jugosllavisë, një shtet njëpartiak me Josip Broz Tito si kryeministër dhe Ivan Shubashiq si ministër të punëve të jashtme.

## Referime
Transporti publik në Tiranë

**Transporti publik në Tiranë** përfshin të gjithë mjetet e transportit të përbashkëta.

## Historia 
### Projekti për tramvajin 
Ndërtimi i një rrjeti tramvajesh në Tiranë u premtua për herë të parë në vitin 2011 nga kandidati i PD-së për kryetar bashkie, Lulzim Basha.

### Problemet 
Turistët ankohen për mungesën e tabelave që tregojnë rrugën drejt stacioneve. Kjo bën që të detyrohen të ecin tërë ditën nëpër zonën e qendrës, edhe pse shumë kanë dëshirë të udhëtojnë edhe në zona të tjera ose të shkojnë për hiking.

## Rrjeti i autobusëve 
### Linjat qytetase 
### Terminalet ndërqytetase 
* Terminali i Veriut dhe Jugut
* Terminali i Juglindjes

## Problemet 
Më 1 shtator 2021, Policia Rrugore ka konstatuar dhe proceduar këto shkelje:

* 12 drejtues autobusash të papajisur me certifikatë aftësimi profesional si dhe të përfunduar.
* 34 drejtues autobusash të cilët janë konstatuar në shkelje të itenerarit dhe destinacionit të përcaktuar në certifikatat dhe licencat e transportit.
* 44 drejtues autobusash të linjave ndërqytetase për stacionim në vende jo të miratuara nga organet përkatëse.
* 21 autobusa të transportit qytetas dhe ndërqytetas të pasiguruar.
* 22 autobusa të transportit qytetas për të meta teknike si dhe pa kryer kontrollin teknik.
* 60 autobusa për transport pasagjerësh mbi kapacitetin e lejuar.
* 14 drejtues autobusash për drejtim mjeti nën efektin e alkoolit nga të cilët 2 në gjendje të dehur.

## Aksidentet 
Më 29 prill 2022, një autobus i linjës së Unazës ra në kanalin e hapur të lumit Lanë dhe la 5 të plagosur. 

Më 2 maj 2022, një autobus i linjës së Tiranës së Re është përplasur me mbulesën e vendqëndrimit të stacionit të autobusit. Nuk ka pasur të lënduar.

Më 4 maj 2022, një autobus i linjës Selitë-Kristal-Qendër u përplas me një kamion. Nuk ka pasur persona të lënduar.

Më 16 maj 2022, një autobus i linjës së Kombinatit humbi kontrollin dhe u përplas me një kosh mbeturinash. Si pasojë janë thyer disa xhama të autobusit.

Më 29 shtator 2022, një autobus ka përplasur një 39-vjeçar, i cili po lëvizte me biçikletë. Çiklisti mbeti i plagosur dhe u dërgua në spital.

Më 27 shkurt 2023, një autobus i linjës së Unazës shkaktoi një aksident të shumëfishtë duke përfshirë disa automjete dhe duke lënë 9 të plagosur.

Më 27 shkurt 2023, një autobus i linjës së Saukut është përplasur me një karrotrec.

Më 16 mars 2023, një autobus i linjës së Astirit është përplasur me një makinë.

Më 26 mars 2023, një autobus i linjës së Farkës u përmbys duke zbritur nga Rruga e Elbasanit në afërsi të Pallatit të Brigadave. Si pasojë mbetën të plagosur 7 pasagjerë.

Më 10 prill 2023, një autobus i linjës së Institutit mori flakë gjatë ecjes në Rrugën Dritan Hoxha.

## Shih edhe 
* Infrastruktura e Tiranës

## Referime
Xhejmsi VI i Skocisë dhe I i Anglisë

**Xhejmsi VI i Skocisë dhe i I i Anglisë** mbretëroi në Skoci nga viti 1567 deri në vdekjen e tij më 27 mars 1625. Dhe në vitin 1603, kushërira e tij pa fëmijë, Elizabeta I e la trashëgimtar të Mbretërisë së Anglisë deri në vdekjen e tij. Dy mbretëritë ishin shtete individuale sovrane, secila me parlamentin, gjyqësorin dhe ligjet e veta.

Meqë ishte protestant do kishte shume probleme me katolikët anglezë. Xhejmsi mbahet mend si mbret që kishte tipare homoseksuale.

## Shiko edhe
* Lista e mbretërve të Anglisë
* Mbretëria e Anglisë
* Historia e Skocisë
* Historia e Ishujve Britanikë
* Historia e Mbretërisë së Bashkuar
* Historia e Anglisë
Qiterija Marija

## dekorime 
Së bashku me Gjona Angélica dhe Marija Filipa Qiterija konsiderohet një nga gratë e pavarësisë.
Ai mori medalje nga Perandori Pedro I i Brazilit dhe që nga viti 2018 është hero kombëtar i Brazilit.

## Qiterija Marija 
**Maria Quitéria de Jesus**  ( Feira de Santana, 1792  - Salvador, 21 gusht 1853  ) Ajo ishte një luftëtare braziliane në luftën për pavarësi të Brazilit.

Ajo mund të konsiderohet si “Mulan” braziliane, pasi meqë babai i saj nuk e la të shkonte në luftë, ajo u maskua si burrë për të luftuar për Brazilin.

Duke qenë një nga heronjtë e atij konflikti.
Territori i Malit të Zi i pushtuar nga gjermanët

Një zonë e guvernoratit italian të Malit të Zi u pushtua nga forcat gjermane në shtator 1943, pas armëpushimit të Cassibile, në të cilën Mbretëria e Italisë kapitulloi dhe iu bashkua Aleatëve. Forcat italiane u tërhoqën nga guvernorati dhe nga Shqipëria fqinje. Forcat gjermane pushtuan Malin e Zi, së bashku me Shqipërinë, dhe territori mbeti nën pushtimin gjerman derisa forcat e Boshtit u evakuuan në dhjetor 1944.

Gjatë pushtimit zona u administrua me Wilhelm Keiper si përfaqësues të përgjithshëm. Ai ishte fillimisht në varësi të "Komandantit Ushtarak të Shqipërisë dhe Malit të Zi" Theodor Geib deri në pranverën e vitit 1944. Pas kësaj kohe, komanda e zonës malazeze të Keiper ishte e pavarur dhe u vu drejtpërdrejt nën Komandantin e Përgjithshëm në Evropën Juglindore Alexander Löhr. Ljubomir Vuksanoviq u bë kryetar i Këshillit Administrativ Kombëtar të themeluar në tetor 1943 dhe u emërua zyrtarisht në nëntor të po atij viti.

Gjermanët dhe bashkëpunëtorët e tyre vendas në Mal të Zi luftuan kundër partizanëve jugosllavë. Pasi gjermanët u tërhoqën nga Mali i Zi dhe u evakuuan drejt Austrisë, udhëheqësi fashist Sekula Drljević u përpoq të krijonte një qeveri në mërgim në Shtetin e Pavarur të Kroacisë (NDH), i cili ishte një kuazi-protektoriat gjerman. Drljević krijoi gjithashtu Ushtrinë Kombëtare Malazeze, një forcë ushtarake e krijuar nga ai dhe lideri fashist kroat Ante Paveliq. Megjithatë, qeveria e tij në mërgim, e njohur si "Këshilli Shtetëror i Malit të Zi", u shpërbë pas rënies së qeverisë së NDH.

Mali i Zi më vonë u mor nga partizanët jugosllavë të Josip Bros Titos dhe u bë pjesë e Jugosllavisë Federale Demokratike.

## Fusnota
## Referime
* 
* 
*
James Chadwick

**Sër Xhejms Çeduik** (anglisht: ; 20 tetor 1891 – 24 korrik 1974) ishte fizikant anglez që fitoi Çmimin Nobel për Fizikë në 1935 për zbulimin e tij të neutronit. Në 1941, ai shkroi draftin final të Raportit MAUD, që frymëzoi qeverinë amerikane për të filluar përpjekjet serioze të hulumtimit mbi bombën atomike. Ai ishte kreu i ekipit britanik në kuadër të Projektit Manhattan gjatë Luftës së Dytë Botërore. Ai u dha një mirënjohje në Britani në 1945 për arritjet e tij në fizikë.

## Referime
Gjenocidet në histori

**Gjenocidi ndaj armenëve** ishte shkatërrimi sistematik i popullit dhe identitetit armen në Perandorinë Osmane gjatë Luftës së Parë Botërore. 

**Gjenocidi në Rwanda** mes fiseve Hutu dhe Tutsi. 

**Gjenocidi në Srebrenicë** të Bosnje-Hercegovinës.

**Gjenocidi në Ukrainë**, i quajtur gjithashtu "Holokaust Ukrai- nian", Holodomor ose Golodomor (në ukrainisht: Голодомор, 'të vde- sësh nga uria'), është emri që i atribuohet urisë së shkaktuar nga regjimi stalinist, i cili e shkatërroi territorin e Republikës Socialiste Sovjetike të Ukrainës gjatë viteve nga 1932-1933.

**Gjenocidi i hebrenjve**, i quajtur gjithashtu "Holokaust", tekni- kisht është i njohur gjithashtu, duke ndjekur terminologjinë e shtetit nazist, si "Zgjidhja finale ose Shoah" (në gjermanisht, Endlösung) e çështjes hebreje: ishte përpjekja për të asgjësuar plotësisht popullatën hebraike të Evropës, që kulmoi me vdekjen e rreth 6 milionë hebrenjve, të udhëhequr nga regjimi fashist i Adolf Hitlerit. Ndër metodat e përdorura ishin mbytja me gaz helmues, të shtënat, varja, rrahjet, uria dhe puna e detyruar.

**Gjenocidi i Kamboxhias**: ekzekutimi i rreth 2 milionë njerëzve midis viteve, 1975 dhe 1979, nga regjimi komunist i Khmers Rouges ose Khmers Khorn (Khmer Rouge), i udhëhequr nga Pol Pot.

**Gjenocidi në Ruandë**: Ishte një masakër e kryer nga shumica etnike e qeverisë, Hutusët, kundër Tutsit, një ekzekutim i rreth një milion njerëzve, i ndodhur në vitin 1994.

**Gjenocidi në Kosovë** gjatë viteve 1998-1999, gjatë të cilit u vra- në mbi 13 mijë shqiptarë dhe u deportuan dhunshëm mbi një milion hqiptarë, gjatë fushatën serbe të spastrimit etnik.

**Gjenocidi në Ukrainë**''', të cilin Rusia është duke ushtruar aktualisht daj popullit ukrainas në luftën e saj pushtuese, e cila ende po vazhdon.

### Refereca
Nita Shala

**Dr Nita Shala** (lindur në 14 Shkurt 1987) është avokate dhe profesoreshë e së drejtës nga Kosova. Nita Shala ka shërbyer si Zëvendësministre e Drejtësisë në Qeverinë Kurti II. Ka mbuluar nismat lidhur me reformat në drejtësi (përfshirë nismën e vetingut, reformimin e sistemit prokurorial dhe disiplinimin e gjyqtarëve dhe prokurorëve) dhe shërbyer si Koordinatore Kombëtare kundër dhunës në familje. 

Ka themeluar Komunitetin e Global Shapers në Tiranë, një nismë e Forumit Ekonomik Botëror; është kryesuese për Kosovë dhe Shqipëri e Global Dignity, nismë e Princit Hakoon të Kurorës të familjes Novergjeze; si dhe anëtare e Këshillit të Zërave të Rinj të Fondacionit Apolitical.

Interesat e saj përfshijnë angazhimin e grave në politikbërje, reformim i sistemit të drejtësisë sipas standardeve ndërkombëtare e praktikave më të mira, dhe mësim dhënie në fushën e drejtësisë penale.

## Edukimi 
Pas përfundimit të studimeve bazike në Fakultetin Juridik, Universiteti i Prishtinës, Nita Shala ka mbaruar një Master profesional (LLM) në bashkëpunim-ndërkombëtar në luftë kundër krimit të organizuar finaciar ndërkombëtar në Universitetin e Teramos në Itali. Më pas, ka vijuar studimet Master (MSc) në Kriminologji dhe Drejtësi Penale në Universitetin e Oksfordit në Mbretëri të Bashkuar. Titulli Doktor Shkence në Drejtësi i është dhënë në vitin 2018, nga Graduate Institute of International and Development Studies (IHEID) në Gjenevë, të Zvicrrës, për hulumtimin shkencor mbi "Garancitë për mospërsëritje të shkeljeve të së drejtave të njeriut". Nita Shala gjithashtu ka mbaruar programin ekzekutiv "Strategji Lidershipi që garantojnë rezultate" nga Harvard Kennedy School në SHBA.

## Referime
Qeveria Rama III

Qeveria e tretë e Kryeministrit Edi Rama është qeveria e 67-të qeverisëse e Republikës së Shqipërisë e cila u mandatua zyrtarisht nga Presidenti Ilir Meta më 18 shtator 2021. Pas zgjedhjeve të vitit 2021, Partia Socialiste fitoi për të tretën herë radhazi shumicën e vendeve nëKuvend dhe gjithashtu për të dytën herë radhazi të drejtën për të formuar një qeveri pa ndihmën e koalicioneve.

## Sfondi 
Qeveria u prezantua për herë të parë në Kongresin e Partisë Socialiste nga vetë Edi Rama. Më 14 shtator 2021, Presidenti dekretoi qeverinë pas një verifikimi të bërë në organet e drejtësisë, përfshirë edhe SPAK. Në mbledhjen e dytë pas konstituimit të Kuvendit të ri të Shqipërisë në datat 16 dhe 17, ministrat, të kryesuar nga kryeministri Rama, prezantuan në një seancë maratonë prej 20 orësh programin qeverisës, në përfundim të të cilit u miratuan nga kuvendi. Në datën 18 u bë betimi para presidentit dhe vetëm në mesditë Këshilli i ri i Ministrave u mblodh për herë të parë duke marrë vendimet e para.

## Kabineti 
Qeveria e tretë Rama ndryshon pak nga fundi i mandatit të mëparshëm, duke bërë që postet e saj kyçe t'u besohen sërish të njëjtëve ministra. Ministrat si Belinda Balluku dhe Ogerta Manastirliu u rikonfirmuan në postet e mëparshme, duke pasur parasysh popullaritetin e fituar gjatë ushtrimit të detyrës. Të dyja u renditën lart në sondazhe, veçanërisht zonja Manastirliu, nisur nga situata pandemike e COVID-19, e cila i dha asaj shumë popullaritet me menaxhimin e situatës në vend, ku pavarësisht kritikave mbizotëruan reagimet pozitive.

Qeveria e re shqiptare u vlerësua gjerësisht për dominimin e grave në postet ministrore. Nga 17 ministri, 12 do të drejtohen nga gratë, duke e bërë atë të pestën në nivel global në përfaqësimin e grave në kabinet, sipas të dhënave më të fundit të Kombeve të Bashkuara. Vetë Rama në fjalimin e tij në parlament e cilësoi si *“Kjo qeveri e re do të hyjë në histori si kabineti me numrin më të madh të grave”*. Në këtë mandat të ri, Arben Ahmetaj u rikonfirmua në detyrë edhe si ministër i Shtetit për Rindërtimin dhe Programin e Reformës, por u emërua edhe zëvendëskryeministër. Duke i dhënë rëndësi programit të rindërtimit dhe rimëkëmbjes nga pasojat e tërmetit të nëntorit 2019, ku u dëmtuan banesa, shkolla, objekte kulturore dhe historike, si dhe infrastrukturë.

## Shiko gjithashtu 
* Sistemi shtetëror në Shqipëri
* Këshilli i Ministrave i Shqipërisë

## Referime 
## Shënime 
## Lidhje të jashtme 
* Faqja zyrtare e Këshillit të Ministrave
Gjuha zaza

**Gjuha zaza**, është pjesë e grupit Iranian Perëndimor të gjuhëve Iraniane, të cilat përbëjnë një degë të gjuhëve Indo-Evropiane në nënndarjen Indo-Iraniane. Gjuha zaza i përket degës veriperëndimore të grupit të gjuhëve iraniane. Zazaki flitet kryesisht nga populli zaza në lindje dhe juglindje të Turqisë. Gjuhët më të afërta me zazaki për sa i përket gramatikës, gjenetikës, gjuhësisë dhe fjalorit janë talishi, tati, gileki, simnan, sengser dhe mazenderan, të folura në brigjet e Detit Kaspik.

## Referime
Reichswehr

***Reichswehr*** (fjalë për fjalë  [Forcat] Mbrojtës) ishte emri zyrtar i forcave të armatosura gjermane nga viti 1919 deri në 1935, gjatë Republikës së Vajmarit dhe viteve të para të Rajhut të Tretë. Pasi Gjermania u mund në Luftën e Parë Botërore dhe Ushtria Perandorake Gjermane (*Reichsheer*) u shpërbë për t'u riformuar në një ushtri në kohë paqeje, në mars 1919 u formua një Reichswehr provizor. Sipas kushteve të Traktatit të Versajës të vitit 1919, ushtria gjermane e rindërtuar ishte subjekt i kufizimeve të rënda. Pasi u plotësuan kufizimet, formimi zyrtar i *Reichswehr* u bë më 1 janar 1921. Reichswehr vazhdoi të ekzistonte me atë emër deri në shpalljen e Adolf Hitlerit në vitin 1935 të "rivendosjes së sovranitetit ushtarak", në të cilën pikë u bë pjesë e *Wehrmacht* i ri.

Në dukje 'apolitike', *Reichswehr* veproi si një shtet brenda një shteti dhe udhëheqja e tij ishte një faktor i rëndësishëm i fuqisë politike në Republikën e Vajmarit. *Reichswehr* nganjëherë mbështeti formën demokratike të qeverisjes, siç bëri në Paktin Ebert-Groener kur u zotua për besnikërinë e tij ndaj Republikës, dhe nganjëherë mbështeti forcat antidemokratike përmes 'Reichswehr i Zi', grupeve ilegale paraushtarake që sponsorizoi në kundërshtim të Traktatit të Versajës. *Reichswehr* e shihte veten si një ushtri me kuadro që do të ruante ekspertizën e ushtrisë së vjetër perandorake dhe do të përbënte bazën për riarmatimin.
Ronald Crossland

**Ronald Arthur Crossland** (31 gusht 1920 - 29 janar 2006) ishte një studiues klasik dhe profesor anglez i greqishtes në Universitetin Sheffield nga 1958 deri në 1982. Ai ishte një ekspert kryesor i filologjisë dhe gjuhësisë hitite.

## Biografia 
Ronald Arthur Crossland lindi në Nottingham, Angli më 31 gusht 1920. Babai i tij ishte drejtor i Nottinghamit. I diplomuar në shkollën e mesme Nottingham, Crossland shkoi si Dijetar i Madh në Klasikë në King's College, Kembrixh në 1939. Në 1941 Crossland iu bashkua Ushtrisë Britanike ku ishte në shërbim aktiv deri në fund të Luftës së Dytë Botërore, duke u ngritur në gradën e togerit në Artilerinë Mbretërore . Ai u plagos rëndë gjatë zbarkimeve në Betejën e Anzios.

Në vitin 1946, Crossland fitoi një " Double First " në Classics në King's College, Cambridge. Ai u bë Henry Fellow në Berkeley College, Yale University në 1946. Duke fituar një MA, Crossland ishte instruktor në Klasikë në Universitetin Yale nga 1947 deri në 1948.

Për shkak të kërkimit të tij mbi filologjinë dhe gjuhësinë hitite, Crossland ishte nga viti 1948 deri në 1951 një student i lartë në Komitetin e Thesarit për Studentët në Gjuhët dhe Kulturat e Huaja. Nga viti 1950 deri në 1951, Crossland ishte Lektor Nderi në Historinë e Lashtë në Universitetin e Birminghamit . Nga viti 1951 deri në 1958, ai ishte lektor i Historisë së Lashtë në King's College, Durham . Nga viti 1952 deri në vitin 1956 ai ishte njëkohësisht anëtar i Harris-it në King's College, Kembrixh. Gjatë kësaj kohe, Crossland mbajti takime për vizita në universitetet e Birmingham, Texas, Michigan dhe Auckland, dhe në Akademinë Gjermane të Shkencave në Berlin.

Nga viti 1958 deri në 1982, Crossland ishte profesor i greqishtes në Universitetin e Sheffield . Emërimi i tij në Universitetin e Sheffield u rekomandua fuqishëm nga T.B.L. Webster, i cili ishte i etur për të siguruar që një helenist i ri i talentuar do të plotësonte pozicionin e të ndjerit Jonathan Tate . Ai ishte dekan i Fakultetit të Arteve nga viti 1973 deri në vitin 1975.

Crossland ishte i njohur si ekspert i filologjisë dhe gjuhësisë hitite, dhe për përpjekjet e tij për të inkurajuar kërkime ndërdisiplinore mbi historinë e epokës së bronzit në Lindjen e Afërt . Crossland doli në pension nga Universiteti Sheffield si Profesor Emeritus në 1982. Ai vdiq në Kembrixh, Angli më 29 janar 2006.

## Vepra 
* *Bronze Age migrations in the Aegean*, 1970

## Shih edhe 
* Gjuhësia
* Gjuha hitite

## Referime
Qiriguela

|Emri                        = Qiriguela 
|Pamje                       = 

|Përshkrimi i pamjes         = Qiriguela 
|Mbretëria                   = plantae
|Nënmbretëria                = 
|Mbindarja                   =
|Ndarja                      = Magnoliophyta
|Nënndarja                   = 
|Mbiklasa                    =
|Klasa                       = magnoliopsida
|Nënklasa                    = 
|Mbirendi                    = 
|Rendi                       = sapindales
|Nënrendi                    =         
|Mbifamilja                  =
|Familja                     = anacardiaceae
|Nënfamilja                  = 
|Fisi                        =
|Nënfisi                     =
|Gjinia                      = spondias
|Nëngjinia                   =   
|Lloji                       = [s.purpurea1                      
|Nënlloji                    =
}}

## Qiriguela 
**Ciriguela**,       është një pemë në familjen Anacardiaceae . Me origjinë nga Amerika Qendrore dhe Jugore, është mjaft e zakonshme në rajonin verilindor të Brazilit .  

 I njëjti është një agrume me ngjyrë të kuqërremtë shumë e zakonshme në zonat tropikale të Amerikës, veçanërisht në Brazil.
Biologu

[parapamje|djathtas|[Francesco Redi, themeluesi i biologjisë.]]
Një **biolog** është një shkencëtar që kryen kërkime në biologji. Biologët janë të interesuar të studiojnë jetën në Tokë, pavarësisht nëse është një qelizë individuale, një organizëm shumëqelizor ose një bashkësi popullatash ndërvepruese. dhe kanë një fokus të veçantë kërkimor (p.sh., studimi i malaries ose kancerit).

Biologët të cilët janë të përfshirë në kërkimet fondamentale kanë për qëllim të avancojnë njohuritë për botën natyrore. Zbulimet e tyre mund të kenë aplikime për disa qëllime specifike si për shembull në bioteknologji, e cila synon zhvillimin e produkteve të dobishme mjekësore për njerëzit.

Në kohët moderne, shumica e biologëve kanë një ose më shumë diploma akademike të tilla si një diplomë bachelor plus një diplomë të avancuar si një diplomë master ose një doktoraturë. Ashtu si shkencëtarët e tjerë, biologët mund të gjenden duke punuar në sektorë të ndryshëm të ekonomisë si në akademi, organizata jofitimprurëse, Industria (ekonomi)industri private ose qeveri.

## Historia 
Francesco Redi, themeluesi i biologjisë, njihet si një nga biologët më të mëdhenj të të gjitha kohërave. Robert Hooke, një filozof natyror anglez, shpiku termin *qelizë*, duke sugjeruar ngjashmërinë e strukturës së bimëve me qelizat e huallit.

Charles Darwin dhe Alfred Wallace formuluan në mënyrë të pavarur teorinë e evolucionit me anë të seleksionimit natyror, e cila u përshkrua në detaje në librin e Darvinit *Mbi Origjinën e Specieve*, i cili u botua në vitin 1859. Në të, Darvini propozoi që tiparet e të gjitha gjallesave, duke përfshirë njerëzit, u formuan nga proceset natyrore të prejardhjes me modifikim të akumuluar që çoi në divergjencë për periudha të gjata kohore. Teoria e evolucionit në formën e saj aktuale prek pothuajse të gjitha fushat e biologjisë. Më vete, Gregor Mendel formuloi në parimet e trashëgimisë më 1866, të cilat u bënë baza e gjenetikës moderne.

Në vitin 1953, James D. Watson and Francis Crick përshkruan strukturën bazë të ADN-së, materialin gjenetik për të shprehur jetën në të gjitha format e saj, duke u mbështetur në punën e Maurice Wilkins dhe Rosalind Franklin, sugjeruan se struktura e ADN-së ishte një spirale e dyfishtë.

Ian Wilmut drejtoi një grup kërkimor që në vitin 1996 klonoi për herë të parë një gjitar nga një qelizë somatike e rritur, një qengj finlandez Dorset i quajtur Dolly.

## Arsimi 
Një diplomë universitare në biologji zakonisht kërkon lëndë në biologjinë molekulare dhe qelizore, zhvillimin, ekologjinë, gjenetikën, mikrobiologjinë, anatominë, fiziologjinë, botanikën dhe zoologjinë. Kërkesat shtesë mund të përfshijnë fizikën, kiminë (të përgjithshme, organike dhe biokimi), llogaritjet dhe statistikë.

Studentët që aspirojnë për një karrierë të orientuar drejt kërkimit zakonisht ndjekin një diplomë si master ose doktoraturë (p.sh., PhD) ku ata do të marrin trajnim nga një drejtues kërkimor bazuar në një model praktike që ekziston që nga vitet 1800. Studentët në këto programe pasuniversitare shpesh marrin trajnime të specializuara në një nëndisiplinë të veçantë të biologjisë.

## Referime
Francesco Redi

**Francesco Redi** (18 shkurt 1626 – 1 mars 1697) ishte një mjek, natyralist, biolog dhe poet italian. Ai përmendet si "themeluesi i biologjisë eksperimentale", dhe si "babai i parazitologjisë moderne". Ai ishte personi i parë që sfidoi teorinë e gjenerimit spontan duke demonstruar se krimbat vijnë nga vezët e mizave.

Me diplomën e doktoraturës në mjekësi dhe filozofi në Universitetin e Pizës në moshën 21-vjeçare, ai punoi në qytete të ndryshme të Italisë. Një racionalist i kohës së tij, ai ishte një kritik i miteve të verifikueshme, si gjenerimi spontan. Eksperimentet e tij më të famshme përshkruhen në magnum opus ''Esperienze intorno alla generazione degl'insetti* (Eksperimente mbi gjeneratën e insekteve), botuar në vitin 1668. Ai hodhi poshtë se nepërkat pinë verë dhe mund të thyejnë gotat dhe se helmi i tyre ishte helmues kur gëlltitet. Ai vuri re me saktësi se helmet e gjarpërinjve prodhoheshin nga dhëmbët dhe jo nga fshikëza e tëmthit, siç besohej. Ai ishte gjithashtu i pari që njohu dhe përshkroi saktë detajet e rreth 180 parazitëve, duke përfshirë *Fasciola hepatica* dhe *Ascaris lumbricoides*. Ai gjithashtu dalloi krimbat e tokës nga helminthët (si krimbat e shiritit, grilat dhe krimbat e rrumbullakët). Ai ndoshta filloi përdorimin e kontrollit, bazën e dizajnit eksperimental në biologjinë moderne. Një përmbledhje e poezive të tij botuar për herë të parë më 1685 *Bacco in Toscana* (*Bacchus in Toscana*) konsiderohet ndër veprat më të mira të poezisë italiane të shekullit të 17-të dhe për të cilën Duka i Madh Cosimo III i dha atij një medalje nderi.

## Biografia
Djali i Gregorio Redi dhe Cecilia de Ghinci, Francesco Redi lindi në Arezzo më 18 shkurt 1626. Babai i tij ishte një mjek i njohur në Firence. Pas shkollimit me jezuitët, Francesco Redi ndoqi Universitetin e Pizës nga ku mori gradën e doktoraturës në mjekësi dhe filozofi në 1647, në moshën 21 vjeçare.

Ai vdiq në gjumë më 1 mars 1697 në Piza dhe eshtrat e tij u kthyen në Arezzo për varrim.

Një koleksion i letrave të tij mbahet në Bibliotekën Kombëtare të Mjekësisë në Bethesda, Maryland.

## Karriera shkencore
## Karriera letrare
Si poet, Redi është më i njohur për ditirambin *Bacco in Toscana* (*Bacchus in Tuscany*), i cili u shfaq për herë të parë në 1685. Poema e tij backanaliane në lëvdimin e verërave toskane lexohet ende sot në Itali.
*Faza larvore e goditjes parazitare e quajtur "redia" është emëruar pas Redit nga një zoolog tjetër italian, Filippo De Filippi, më 1837.
*Një revistë shkencore *Redia*, një revistë italiane e zoologjisë, është emëruar për nder të tij, e cila u botua për herë të parë në vitin 1903.
*Një nënlloje nepërkash evropiane, *Vipera aspis francisciredi'' Laurenti, 1768, është emëruar pas tij.

## Referime
Trashegimia e Danarave Triologji nga Eli Lapaj

__NOINDEX__

Një medalion i vjetër, një pakt magjie, një trashëgimi e lashtë….

Diora Danara, kthehet në fshatin e lindjes për ti dhënë lamtumirën e fundit gjysh Adonit. E ngelur krejt e vetme, në shoqërinë e kujtimeve dhe historive të çuditshme që përndjekin të shkuarën e familjes së saj, ajo vendos ti bëjë vizitë altarit të familjes. Një pllakë e zezë në një guvë sekrete, si një mirazh nga e kaluara. 

Nga ai moment, fillon aventura që do e hedhi Diorën në një botë krejt të huaj, ku ajo do të zbulojë të vërteta tronditëse lidhur me emrin e familjes dhe të parët e saj. Një udhëtim, përgjatë të cilit, ajo do të njohi miqësi, dashuri, tradhëti, magji gjaku, frone mbretërore….. 

A do ta gjejë Diora, vendin që i takon në këtë botë të panjohur? Botë, në të cilën magjia është e lidhur në mënyrë të pazgjidhëshme me jetët dhe fatet e njerëzve të saj. Botë, magjia e të cilës po zhduket dhe ka nevojë për Diorën që të mbijetojë.

Kush eshte Eli Lapaj:

Eli Lapaj u lind dhe u rrit në Vlorë, Shqipëri, ku nga një moshë e herëshme zbuloi një pasion të thelle për të lexuar dhe shkruajtur poezi dhe histori të shkurtëra. Pasioni për të zbuluar botë të reja nëpërmjet librave e ndoqi përgjatë studimeve për Infermieri, zhvendosjes në Itali, martesës dhe rritjen e tre djemëve të saj. Për vite me radhe, dëshironte të shkruante sërisht historitë e saj, dhe në 2020, gjatë izolimit, më në fund pati mundësinë të shkruante librin e saj të parë, “Medalionët e Gjakut”. Historia dukej sikur po shkruante veten dhe shumë shpejt Eli e kuptoi që universi që kishte krijuar ishte shumë i pasur për një libër të vetëm, dhe kështu lindi Triologjia e Trashëgimisë së Danarave.

## Referime 
## Lidhjet e jashtme 
Website i librit
Skolla Mesme Roxbury (Nju Jersey)

**Shkolla e mesme Roxbury** është një shkollë e mesme publike gjithëpërfshirëse katërvjeçare në seksionin Succasunna të Roxbury në Morris County, New Jersey, Shtetet e Bashkuara, që u shërben nxënësve në klasën 9 deri në klasat 12, që funksionon si shkolla e mesme e vetme e Distriktit Shkollor Roxbury, e cila u shërben më shumë sa 3500 studentëve. 

Shkolla shërbim nxënësve nga Roxbury, dhe nga Mount Arlington.

Që nga viti shkollor 2020–2021, shkolla kishte një regjistrim prej 1,232 nxënësish dhe 124.2 mësuesish në klasë (në bazë të FTE ), për një raport nxënës-mësues 9.9:1. Ishin 108 studentë (8.8% e regjistrimit) të kualifikuar për drekë falas dhe 53 (4.3% e studentëve) të kualifikuar për drekë me kosto të reduktuar.
Rrëfimet e një kompozitori shqiptar : autobiografia e Aleksandër Vezulit : rruga e vështirë muzikore dhe largimi nga atdheu

**Rrëfimet e një kompozitori shqiptar : autobiografia e Aleksandër Vezulit : rruga e vështirë muzikore dhe largimi nga atdheu** libër me autor Aleksandër Vezuli. Botuar në Tiranë nga Shtëpia Botuese “ADA” në vitin 2015. Libri ka 588 faqe. ISBN 9789928193735
Hilal Altınbilek

**Hilal Altınbilek** (lindur më 11 shkurt 1991 në İzmir, Turqi) është një aktore dhe modele turke.

## Biografia 
Altınbilek ka lindur më 11 shkurt 1991 në İzmir. Familja e saj nga nëna është me origjinë kroate. Pjesa tjetër e familjes së saj është emigrant shqiptar nga Mitrovica e Kosovës. Ajo u interesua për aktrim që në shkollën fillore. Ndërsa studionte në Shkollën e Komunikimit të Universitetit Ege, ajo filloi aktrimin. Më pas ajo mori pjesë në një konkurs bukurie, në të cilin u rendit ndër 5 më të mirat. Më pas ajo filloi të punonte si modele. Në vitin 2016, ajo u shfaq në serialin televiziv *Hayatımın Aşkı*, duke luajtur rolin e Nil. Që nga viti 2018, ajo ka portretizuar personazhin e Züleyhas në serialin televiziv *Bir Zamanlar Çukurova*. Ajo bëri debutimin e saj kinematografik me filmin dramatik *Çocuklar Sana Emanet*, me skenar dhe regji të Çağan Irmak, në të cilin ajo ndau rolin kryesor me Engin Akyürek .

## Filmografia 
### Televizion 
### Film 
## Shih edhe 
* Shqiptarët në Turqi
* Lista e shqiptarëve në Turqi

## Lidhje të jashtme 
* 
* 

## Referime
Gërmadhat e Gjytetit në Shalc

**Gërmadhat e Gjytetit në Shalc** paraqesin një monument të trashëgimisë kulturore që gjendet në fshatin Shalë të Komunës së Vushtrrisë. 

## Historia 
Në vargun e kështjellave të ngritura në malet e Qyqavicës, krahas kështjllës së Dubovcit, kështjllës së Strovcit, bënë pjesë edhe Kështjlla e fshatit Shalc. Kështjlla gjendet afro 1km në perëndim të fshatit mbi një kodër të cilën banorët vendës e quajnë me emrat ‘Gjytet’ dhe ‘Kodra e Gjytetit’, kurse majen më të lartë të saj ‘Gumuri i Gjytetit’. Rrënojat e mureve rrethuese që fortifikojnë një Kështjllë të vogël më sipërfaqe rreth 0.10–0.15ha, revijëzohen nga linjat e ledheve. 

Kështjlla ka planimetri të çrregullt drejtkëndëshi, me mure të gjatësisë, të orientuara lindje-perëndim. Murët rrethues në përshtatje të terrenit të kodrës ndjekun vijën e thyer të izohipsit në lindje, perëndim dhe në veri, ndërsa në anën jugore, sadoqë në këtë anë ledhi nuk vërehen mirë për shkak të dëndësisë së pyllit dhe zgjerimit të rrugës që lidh fshatin me malet e Qyqavicës. Siç duket muri ngrihet në pjesën e sheshtë të kodrës. Në lindje të Kështjllës hetohen muret e dy kullave me një portë në mes, të ndërtuara me gurë të thyer, të lidhur me llaç gelqereje të bardhë. Kodra e Kështjllës në jug dhe në perëndim lidhet me malet e Qyqavicës, kurse nga ana verilindore hapet rrafshi fushor. Ngjitja më e lehtë në kështjellë mundësohej nga ana juglindore, lugut të përroit i cili ndodhet në mes të Kodrës së pa emër dhe Kodrës së Gjytetit. 

Rreth 20m në veri të kështjellës gjendet një burim uji i emërtuar Kroni i Gjytetit. Rrëzë anës lindore të kodrës janë gjetur eshtra të një varreze dhe një ‘arkë’ rrethore e bunarit e latuar në gur i brekqe të shpatit. Edhe pse nuk ka gjetje të qarta që do të ishin ndihmesë lidhur me kohën e ngritjes të Kështjellës në Shalc, megjithatë, emërtimet ‘Gjytet’, ‘Kodra e Gjytetit’, ‘Gumuri i Gjytetit’, ‘Kroni i Gjytetit’ dhe tregues të tjerë pothuajse nuk lënë fije dyshimi që kemi të bejmë me Kështjellë të epokës së antikitetit.

## Shih edhe 
* Vushtrria
* Komuna e Vushtrrisë
* Lista e monumenteve në Vushtrri

## Referime 
## Lidhje të jashtme 
* Komuna e Vushtrrisë (Faqe zyrtare)
Nishanxhiu

**Nishanxhi** (turqishtja osmane: *Nişancı*) ishte një post i lartë në burokracinë osmane. Fjala turke *nişancı* fjalë për fjalë do të thotë "kaligraf i oborrit" ose "vulosës", pasi detyra fillestare e nişancı ishte të vuloste porositë mbretërore.

## Historia 
Megjithëse posti i kaligrafit të oborrit u krijua gjatë mbretërimit të Orhanit (1324–1361), emri nişancı hyri në përdorim gjatë mbretërimit të Murad II (1421–1451). Sipas ligjit të Mehmed II (1451–1481), nişancı ishte anëtar i divanit (qeverisë osmane). Duke filluar nga mesi i shekullit të 18-të, posti humbi rëndësinë e tij të mëparshme dhe në 1836 u shfuqizua.

## Detyrat e nişancı 
Nişancı ishte përgjegjës për vulosjen e porosive të sulltanit dhe vezirit të madh. Nişancı ishte gjithashtu përgjegjës për mbikëqyrjen e arkivave të divanit dhe mbajtjen e të dhënave të sistemit të timarit (tokat e dhëna dhe autoriteti tatimor nga sulltanët osmanë burokratëve dhe ushtarëve sipahi në këmbim të shërbimeve të tyre). Deri në shekullin e 17-të, posti i nişancı ishte gjithashtu ekuivalenti i ministrit të jashtëm. Megjithatë, gjatë sundimit të Mehmed IV (1648–1687), *reisülküttap* (fjalë për fjalë "shefi i nëpunësve"), një post që më parë ishte në varësi të atij të nişancı, zëvendësoi nişancı si ministria e jashtme e Perandorisë Osmane.

## Vezirët e mëdhenj me origjinë Nisancı 
* Karamanlı Mehmet Pasha (1477–1481)
* Ayaşlı İsmail Pasha (1688–1688)
* Elmas Mehmet Pasha (1695–1697)
* Nişancı Süleyman Pasha (1709-1712)
* Nişancı Ahmet Pasha (1740–1742)

## Referime
Pija

është pija e dytë më e konsumuar në botë, pas ujit.]]
Një **pije** është një lëng i destinuar për konsum njerëzor. Veçori funksionit të tire bazë për të kënaqur etjen, pijet një rol të tillë në kulturën njerëzore. Lëndët e zakonshme të pijeve janë pije të pijshëm të ushqimit, lëngjeve, smoothie dhe pije jokoolike. Pijet tradicionalisht të ngrohta kafe, çaj dhe çokollatë të nxehtë. Pijet me kafeinë që stimuluesin kafeinë kanë një histori të gjatë.

Përveç kësaj, pijet alkoolike si vera, birra dhe pijet alkoolike, të cilat janë të droguara etanol, kanë qenë pjesë e kulturës njerëzore për më shumë se 8000 vjet. Pijet joalkoolike shpesh nënkuptojnë pijet që normalisht bëjnë të alkoolit, si birra, vera dhe koktejet, por janë bërë me një sasi mjaft të ulët të alkoolit në vëllim. Kategoria janë pijet që i nënshtrohen një procesi të heqjes së alkoolit si birra joalkoolike dhe verërat e dealkoolizuara.

## Shiko edhe 
* Pija freskuese
* Pija energjike
* Pija alkoolike
* Pija joalkoolike

## Referime
Erdal Beşikçioğlu

**Erdal Beşikçioğlu** (i lindur më 5 janar 1970) është një aktor turk.

## Biografia 
Erdal Beşikçioğlu është me origjinë laz nga babai ndërsa nga nëna shqiptare. Ai është nipi i İlhan Cavcav nga nëna.

Beşikçioğlu ndoqi Kolegjin Privat Turk të Izmirit dhe Shkollën e Mesme Mehmet Seyfi Eraltay pas së cilës studioi në Konservatorin Shtetëror të Universitetit Hacettepe. Ai mori pjesë në punëtori krijuese me William Gaskill ndër të tjera. Pas diplomimit, ai filloi të punojë në disa teatro shtetërorë dhe ishte drejtues i Teatrit Shtetëror të Dijarbakrit midis viteve 1995 dhe 1996. Ai ka luajtur në një sërë filmash si *Eve Giden Yol 1914*, *Barda*, *Vali*, *Hayat Var*, *Kurtlar Vadisi Filistin* dhe Ariu i Artë fitues *Bal* . Ai tani luan si personazhi titullar Komisar i Policisë Behzat Ç në serialin *Behzat Ç* . Erdal Beşikçioğlu fitoi Portokallin e Artë për aktorin më të mirë për rolin e tij në *Behzat Ç.: Seni Kalbime Gömdüm*, një film spinoff i serialit. Ai ishte i shkëlqyer në serinë televizive 46 si Dr, Murat Gurnay, në një komedi të zezë për historinë e Jekyll dhe Hyde, në mënyrë alternative të errët dhe kërcënuese dhe më pas lozonjare dhe e ndjeshme. 

Ai është i martuar me aktoren Elvin Beşikçioğlu. Ai është gjithashtu pronar i teatrove Tatbikat Sahnesi të vendosura në Ankara dhe Stamboll.

## Filmografia 
### Film 
* *Bergen* (2022)
* *Acı Kiraz* (2020)
* *Kapı* (2019)
* *Çiçero* (2019)
* *Fakat Müzeyyen Bu Derin Bir Tutku* (2014)
* *Behzat Ç.* *Ankara Yanıyor* (2013)
* *Behzat Ç.* *Seni Kalbime Gömdüm* (2011)
* *Kurtlar Vadisi Filistin* (2010)
* *Bal* (2010)
* *Kardelen* (2010)
* *Vali* (2009)
* *Vali* (2008)
* *Hayat Var* (2008)
* *Eve Giden Yol* (2006)
* *Barda* (2006)

### Televizion 
* Hakim (2022)
* Hamlet (2021)
* Kağıt Ev (2021)
* Çocukluk (2020)
* Adı Efsane (2017)
* 46 Yok Olan (2016)
* Reaksiyon (2014)
* Leyla ile Mecnun (2011)
* Behzat Ç. Bir Ankara Polisiyesi (2010–2013; 2019)
* Es-Es (2008)
* Ayrılık (2009)
* Köprü (2006–2008)
* Seni Çok Özledim (2005)
* Ödünç Hayat (2005)
* Körfez Ateşi (2005)
* Kasırga İnsanları (2004)
* Mars Kapıdan Baktırır (2004)
* Tatlı Hayat (2003)

## Shih edhe 
* Shqiptarët në Turqi
* Lista e shqiptarëve në Turqi

## Lidhje të jashtme 
* 

## Referime
Ezgi Eyüboğlu

**Ezgi Eyüboğlu** (lindur më 15 qershor 1988) është një aktore turke.

## Biografia 
Eyüboğlu ka lindur më 15 qershor 1988 në Stamboll, Turqi si Ezgi Eyüboğlu. Babai i saj është një bankier, dhe nëna e saj është një mësuese kimie. Të afërmit e gjyshit të saj nga babai janë Bedri Rahmi Eyüboğlu dhe Sabahattin Eyüboğlu . Familja e saj nga nëna është emigrante shqiptare. Pas përfundimit të diplomimit në Universitetin e Stambollit, Departamenti i Ekonomisë, ajo përfundoi masterin për aktrim të avancuar në Universitetin Bahçeşehir.

Ajo filloi të aktrojë në vitin 2010, kur së pari luajti në disa reklama. Më pas në vitin 2011 mori një rol në serialin *Kalbim Seni Seçti*. Kështu ajo i ka hyrë tërësisht aktrimit. Njëkohësisht, ajo luajti rolin e Zeynep në serialin *Sudan Bıkmış Balıklar*. Në vitet 2013-2014 ka luajtur rolin e Cemre Arsoy në serialin *İntikam*. Në vitin 2014 ajo luajti në serialin *Yasak* dhe *Ulan Istanbul*.

Më 14 maj 2016, Eyüboğlu u martua me Kaan Yıldırım në rezidencën Esma Sulltan që ndodhet në Ortaköy. Megjithatë, çifti u divorcua më 26 qershor 2019. 

## Filmografia 
## Shih edhe 
* Shqiptarët në Turqi
* Lista e shqiptarëve në Turqi

## Lidhje të jashtme 
* 
* 

## Referime
Lokaliteti arkeologjik Livadhi i Vitoshit

thumb|Livadhi i Vitoshit
**Lokaliteti arkeologjik Livadhi i Vitoshit** është një lokacion arkeologjik që ndodhet në fshatin Kullë të Komunës së Vushtrrisë.  

## Historia 
Në perëndim të fshatit Kullë, një terracë e butë me zbritje të lehtë në drejtim të anës veriore njihet me emrin ‘Livadhi i Vitoshit’. Lokacioni është i rrethuar me ambient bujqësor dhe blegtoral, terraca në lindje kufizohet me kodra të ulëta të ‘Zabelit të Nebihut’, në jug me ‘Shpatin e Thatë’ të rrëzëmaleve të Qyqavicës, kurse në veriperëndim hapet peisazhi i terracave të buta dhe fushave me tokë pune. 

Rrëzë anës verilindore rrjedhë një përrua i cekët i cili buron në malet e Qyqavicës. Livadhi i Vitoshit ruan gjurmët e një vendbanimi në një sipërfaqe rreth 0.80ha, të përfaqesuara në radhë të parë, nga tjegulla kaliptere, e së dyti, nga fragmente të pakta të qeramikës të enëve të kuzhinës që janë atipike dhe kronologjikisht të pahetueshme. Gjetjet e tjegullave, në veçanti, gjenden të koncentuara në një sipërfaqe rreth 0.30ha, në juglindje të tarracës. Nga gjetja e tjegllave të tipit kalipter mund të nxirren përfundime të qarta për një qendër, vendbanim të vogël nga epoka e antikitetit. 

## Shih edhe 
* Vushtrria
* Komuna e Vushtrrisë
* Lista e monumenteve në Vushtrri

## Referime 
## Lidhje të jashtme 
* Komuna e Vushtrrisë (faqe zyrtare)
Gjergjaj

'***

**Gjergjaj*' është një fshat në Komunën e Drenasit, në Kosovën qendrore. Gjendet në rajonin gjeografik të Drenicës.

## Shih edhe 
* Drenasi
* Komuna e Drenasit

## Lidhje të jashtme 
* Vendndodhja
Barbadianët

**Barbadianët** ose **Bajanët** janë njerëz që identifikohen me vendin e Barbadosit, duke qenë qytetarë ose pasardhës të tyre në mërgatën barbadiane. Lidhja mund të jetë rezidenciale, ligjore, historike ose kulturore. Për shumicën e barbadianëve, disa (ose të gjitha) nga ato lidhje ekzistojnë dhe janë kolektivisht burimi i identitetit të tyre. Barbadianët janë një shoqëri multietnike dhe multikulturore me prejardhje të ndryshme etnike, fetare dhe kombëtare; prandaj ata nuk e barazojnë domosdoshmërisht përkatësinë e tyre etnike me kombësinë e tyre barbadiane.

## Diaspora
Shumë barbadianë tani jetojnë jashtë dhe jashtë Barbadosit; shumica kanë migruar në vendet anglofone, duke përfshirë rreth 65,000 në Shtetet e Bashkuara, 37,780 në Kanada, rreth 19,000 në Mbretërinë e Bashkuar dhe rreth 500-1,000 barbadianënë Liberi. Përveç vendeve anglofone, grupe të tjera barbadianësh janë zhvendosur në vendet latine, duke përfshirë Brazilin, Kubën dhe Panamanë.

## Lista e barbadianëve të shquar
## Shiko gjithashtu
* Ligji i kombësisë barbadiane
* Demografia e Barbadosit

## Referime
Zhaneta Andrea

**Zhaneta Andrea** (22 mars 1937, Korçë - 14 tetor 2022, Tiranë) ka qenë arkeologe, specialiste për periudhën e prehistorisë e protohistorisë dhe profesore shqiptare nga Korça. 

## Biografia 
Lindi në Korçë, u ku kreu dhe shkollën e mesme. Mes viteve 1957-1961 ndoqi studimet e larta për arkeologji në Universitetin e Sofjes dhe u diplomua në Universitetin e Tiranës (1962). Po atë vit filloi punën si arkeologe në Sektorin e Arkeologjisë të Institutit të Historisë e të Gjuhësisë e në vijimësi në Institutin e Arkeologjisë. Ka marrë pjesë në gërmimet në Maliq, Tren, Podgorie (Rrethi i Korçës) etj. dhe ka bërë gërmime të pavarura në Cakran, Kuç i Zi, Barç, Shuec, Nezir, Burim, Zagorë, Bujan, Gërmenj, Cërujë etj. Veprimtaria shkencore e saj është pasqyruar në një varg artikujsh studimorë e kumtesash. Ndihmesë të veçantë përbëjnë monografitë: "Kultura ilire e tumave të pellgut të Korçës" (1985) dhe "Vendbanimi shpellor i Nezirit" (Revista "Iliria" 1989/1, 1990/2). Me studimet e saj Zhaneta Andrea ka dhënë ndihmesë në studimet ilire për epokën e bronzit (shih: Koha e bronzit) e të hekurit (shih: Koha e hekurit).

## Shih edhe 
* Ilirologjia
* Arkeologjia

## Referime
Stema e Barbadosit

parapamje|djathtas|250px|Stema e Barbadosit
**Stema e Barbadosit** u miratua më 14 shkurt 1966, me një urdhër mbretëror të Mbretëreshës Elizabeth II. Stema e Barbadosit iu dorëzua nga Mbretëresha te Presidentit të atëhershëm të Senatit të Barbadosit, Sir Grey Massiah. Ashtu si ish-pronat e tjera britanike në Karaibe, stema ka një përkrenare me një simbol kombëtar në krye dhe një mburojë poshtë që mbështetet nga dy kafshë.

Krahët u projektuan nga Neville Connell, kurator për shumë vite i Muzeut të Barbados, me ndihmën artistike të Hilda Ince.

## Përshkrimi zyrtar
Ligji barbadian vendos për stemën si më poshtë:

Krahët: Ose një fik me mjekër i zhdukur në krye dy [[Caesalpinia pulcherrima|Krenaria e Kuqe] e Luleve të Barbadosit.

Kreshta: Një krah i shkathët kubit i një barbadiani e ngre mirë dorën duke kapur dy kallama sheqeri në kripë.

Mbështetësit: Në anën e majtë një peshk delfin dhe në anën e djathtë një pelikani i duhur.

Motoja: “Krenaria dhe Industria.”

## Shih dhe këtë 
* Flamuri i Barbadosit
* Simbole kombëtare të Barbadosit
Afra Saraçoğlu

**Afra Saraçoğlu** (lindi më 2 dhjetor 1997) është një aktore dhe modele turke. Pasi filloi karrierën e saj si aktore në vitin 2016, ajo fitoi famë për rolin e saj në serialin televiziv *Fazilet Hanım ve Kızları* (2017–18) për të cilin fitoi Golden Butterfly Awards. Roli i saj kryesor në romancën *Yalı Çapkını* (2022–25) e ndihmoi të fitonte njohje më të gjerë.

Saraçoğlu ka luajtur gjithashtu në vepra të tjera dhe ka qenë fytyra e disa markave, duke përfshirë Pantene, Garnier, dhe Elidor.

## Jeta dhe karriera
Ajo vjen nga një familje me prejardhje nga Selaniku dhe Kreta. Shkollimin fillor dhe të mesëm i kreu në Antalia dhe fitoi Departamentin e Letërsisë Krahasuese në Universitetin Eskişehir Osmangazi.

Saraçoğlu e filloi karrierën e saj të aktrimit në vitin 2016 me filmin *İkinci Şans*. Ajo ndau rolin kryesor me Tolga Sarıtaş në filmin *Kötü Çocuk*. Pas kësaj përvoje, ajo luajti personazhin e Exhes për 50 episode në serialin e saj të parë televiziv të quajtur *Fazilet Hanım ve Kızları* në vitin 2017. Në vitin 2018, ajo u bë fytyra e markës së Hummel dhe Pantene.

Ajo vazhdoi karrierën e saj në filmat *İyi Oyun* dhe *Aşk Bu Mu?*, dhe më pas mori pjesë në serialin *Kardeş Çocukları*, me Nur Fettahoğlu dhe Mehmet Aslantuğ. Në vitin 2020, ajo u përfshi në filmin *Öğretmen*, një përshtatje e ''Mr. Hiiragi's Homeroom*, në të cilin ajo ka rolin kryesor përkrah İlker Kaleli dhe Ceren Moray.

Në vitin 2021, ajo luajti me Çağatay Ulusoy në *Yeşilçam*, me regji të Çağan Irmak. Në vitin 2021, ajo u bë fytyra e markave Cornetto dhe Koton. Në të njëjtin vit, ajo mori pjesë në shfaqjen teatrore të quajtur *Bir Barda Bir Gece* me Nurgül Yeşilçay. Nga viti 2022 deri në 2025, ajo luajti personazhin Sejran Shanllë në serialin *Yalı Çapkını*, i cili u transmetua në Star TV.

## Jeta personale
Që nga viti 2018, ajo është me Mert Yazıcıoğlu, aktorin me të cilën ndanë rolin kryesor në filmin *İyi Oyun''.

## Filmografia
## Referime
Cedi Osman

**Cedi Osman** (lindi më 8 prill 1995) është një basketbollist profesionist turk i cili luan për Cleveland Cavaliers të National Basketball Association (NBA).

## Vitet e hershme
Osmani lindi në Ohër, Maqedoni, nga një baba turk dhe një nënë boshnjake (nga Novi Pazari, Serbi).] Ai ka një vëlla më të madh, Caner, i cili është gjithashtu një basketbollist. Ai filloi të luante basketboll me ekipet e të rinjve të KK Bosna në vitin 2001. Për shkak të prejardhjes së tij turke nga babai, ai u bë shtetas turk, sipas ligjeve të Turqisë për të drejtën e kthimit. Që atëherë, ai ka përfaqësuar edhe kombëtaren turke të basketbollit për meshkuj.

## Karriera profesionale
### Anadolu Efes (2011–2017)
majtas|parapamje|Osman me Efes më 2014
Në vitin 2007, Osman nënshkroi një kontratë për ekipin e të rinjve me Anadolu Efes pas paraqitjes së tij të jashtëzakonshme në KK Bosna. Ai luajti për ekipet e të rinjve, yjeve dhe të rinjve të Anadolu Efes. Ai u huazua për sezonin 2011–12 në Pertevniyal të Ligës së Parë të Basketbollit Turk, i cili në atë kohë ishte ekipi i fermës së Anadolu Efes. Në verën e vitit 2012, Osmani nënshkroi një kontratë profesionale me ekipin senior të Anadolu Efes.

### Cleveland Cavaliers (2017–present)
Më 25 qershor 2015, Osman u zgjodh me zgjedhjen e 31-të të përgjithshme në draftin e NBA 2015, nga Minnesota Timberwolves. Të drejtat e tij në draft, së bashku me ato të Rakeem Christmas dhe një përzgjedhje të ardhshme të draftit, u tregtuan më pas te Cleveland Cavaliers, në këmbim të draft të drejtave për Tyus Jones po atë natë.

Më 18 korrik 2017, Osman nënshkroi me Cleveland Cavaliers. Më 9 shkurt 2018, Osman luajti 38 minuta në fitoren 123-107 të Cavaliers ndaj Atlanta Hawks. Ai kontribuoi me 16 pikë në gjuajtjet 6 nga 9 ndërsa shënoi 6 kërcime, 5 asistime dhe 3 vjedhje. Cavaliers arritën në finalet e NBA 2018, por humbën 4-0 nga Golden State Warriors.

Më 25 janar 2019, në një humbje 100–94 ndaj Miami Heat, Osman shënoi 29 pikë në karrierë. Katër ditë më vonë, Osmani u emërua pjesëmarrës në Rising Stars Challenge 2019 si anëtar i Ekipit Botëror.

Më 26 tetor 2019, Osmani nënshkroi një vazhdim të kontratës me Cavaliers.

Më 22 mars 2022, Osmani regjistroi 500-tën 3 pikë si anëtar i Cavaliers. Kjo e bëri atë vetëm lojtarin e 9-të të Cavaliers që i bashkohet klubit me 500+ 3 pikë.

## Jeta personale
Osmani u fejua me aktoren turke Ebru Şahin në shtator 2021. Ata u martuan në korrik 2022.

## Referime
Thronioni

**Thronioni** ose **Thronium** () ishte një qytet antik i Euboianëve dhe Lokrianëve  në zonën kufitare midis Ilirisë  dhe Epirit,  pranë Amantias. Besohet se shtrihej diku në jug të Vlorës, midis lumit Shushicë dhe detit. Disa studiues, si Hasan Ceka dhe Nicholas G.L. Hammond, kanë propozuar Kaninën si vendndodhje të mundshme.  R.L. Beaumont përveç Kaninës sugjeroi edhe Ploçën dhe Klosin.  Ai duhej të ishte themeluar pas Luftës së Trojës nga Abantët e Eubesë dhe banorët e Throniumit Locrian . Ai u mor në një periudhë të hershme nga banorët e qytetit fqinj të Apolonisë dhe u aneksua në territorin e tyre, siç duket nga një epigram i gdhendur në një ofertë përkushtuese të Apolloniatëve në Olimpia. 

## Shih edhe 
* Iliria
* Lista e fiseve ilire
* Lista e vendbanimeve në Iliri
* Lista e qyteteve në Epirin e lashtë

## Referime
Oneumi

**Oneumi** ishte një vendbanim ilir  që ndodhej në rajonin e Delmatëve.

Vendndodhja e mundshme e Oneumit është në afërsi të qytetit të sotëm Omishi. 

## Shih edhe 
* Iliria
* Delmatët
* Lista e fiseve ilire
* Lista e qyteteve antike në Iliri

## Referime 
## Lidhje të jashtme 
* Iliria dhe Ilirët